stanford-oval/wikipedia huggingface dataset:
Achelousaurus

| Achelousaurus |
| --- | --- |

 Myöhäisliitukausi  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Neornithischia
Osalahko::  †Ceratopsia
Heimo::  †Ceratopsidae
Alaheimo::  †Centrosaurinae
Tribus::  †Pachyrhinosaurini
Suku::  †Achelousaurus  Sampson, 1995
Laji::  horneri
Kaksiosainen nimi
 † Achelousaurus horneri  Sampson, 1995 
Katso myös
   Achelousaurus Wikispeciesissä   Achelousaurus Commonsissa 
Infobox OKNimi-testi OK: 
Achelousaurus on sukupuuttoon kuollut sarvinaamaisten dinosaurusten suku liitukauden lopulta, noin 75 miljoonaa vuotta sitten. Sen tunnusomainen sarvien asetelma koostui erikokoisista luisista kyhmyistä nenän ja silmien päällä. Achelousaurus oli läheistä sukua Pachyrhinosaurukselle, ja on mahdollista että ne edustavat yhtä ja samaa lajia. Achelousauruksen fossiileja on löydetty Montanassa, Yhdysvalloissa sijaitsevasta Two Medicines -muodostumasta. Achelousauruksesta on löydetty kolme kalloa ja lisäksi kallon osia. Sen lajinimi horneri tulee Achelousauruksen fossiilien löytäjän, paleontologi John R. Hornerin sukunimestä.
Achelousauruksen pituus oli kuusi metriä ja paino kolme tonnia. Sen kallon pituus (sarvet mukaan lukien) oli noin puolitoista metriä. Achelousaurus on saanut nimensä löydetyn kuonosarven inspiroimana kreikkalaisen mytologian jokijumalan, Akheloosin mukaan. Tarun mukaan taistelussa Heraklesta vastaan Achelous menetti yhden sarvistaan, kun Herakles repi sen irti. Achelousaurus esiintyy japanilaisessa animesarjassa Dinosaur King.
Aiheesta muualla

Achelousaurus dinosaur (englanniksi)
Alcyone (tähti)

| Alcyone |
| --- | --- |
 Alcyone on kirkas tähti kuvan keskellä
Nimen alkuperä:  mytologia
Bayerin designaatio:  η Tauri, Eta Tauri
Flamsteedin designaatio:  25 Tauri
HR-designaatio:  HR 1165
HD-designaatio:  HD 23630
Muut designaatiot:  BD+23 541, FK5 139, HIP 17702, SAO 76199, GC 4541, BDS 1875, CCDM 03474+2407 
Fyysiset ominaisuudet
Näennäinen kirkkaus:  2,873  mv
Absoluuttinen kirkkaus:  -2,39 Mv
Valovoima:  2400 aurinkoa
Spektriluokka:  B7IIIe 
Väri-indeksi:  U-B: -0,35  B-V: -0,09 
Lämpötila:  ≈13000 K
Massa:  6 M☉
Säde:  8,2 R☉
Astrometriset ominaisuudet
Tähdistö:  Härkä
Epookki:  1991,25
Rektaskensio (J2000):  03h 44m 30,424s 
Deklinaatio (J2000):  +23° 57′ 07,58″ 
Etäisyys:  400 valovuotta 124 parsekia
Parallaksi:  8,09 ± 0,42 mas
Säteisnopeus:  10,1  km/s
Ominaisliike:  RA: 19,34 ± 0,39 mas/yr Dec.: -43,67 ± 0,33 mas/v
 Näkyy leveysasteiden 90° N  ja 67° S välillä. 
Alcyone (η Tau / η Tauri / Eta Tauri) on Härän tähdistössä sijaitseva tähtijärjestelmä, joka sijaitsee noin 440 valovuoden päässä maasta. Alcyonen nimi on peräisin mytologisesta henkilöstä, Alkyonesta, joka oli yksi Plejadeista. Alcyone on myös Seulasten kirkkain ja Härän kolmanneksi kirkkain tähti.
Tähtijärjestelmä

Alcyone A koostuu kahdesta B-luokan tähdestä, joita kiertää kolme muuta tähteä, Alcyone B, C, ja D, jotka kaikki kuuluvat pääsarjaan.
Kapi‘olani

| Kapi‘olani |
| --- | --- |
 Kapi‘olani valokuvattuna noin vuonna 1883
Havaijin kuningatar
Virkakausi:  12. helmikuuta 1874 – 20. tammikuuta 1891

Syntynyt:  31. joulukuuta 1834 Hilo, Havaiji
Kuollut:  24. kesäkuuta 1899 (64 vuotta)  Waikiki, Havaiji
Hautapaikka:  Mauna ʻAla
Puoliso:  Kalākaua
Suku:  Kalākaua (avioliiton kautta)
Isä:  Kūhiō
Äiti:  Kinoiki
Uskonto:  anglikanismi
Nimikirjoitus:  
Kapi‘olani (alkuperäiseltä nimeltään Julia Na-pela-kapu-o-Kakaʻe Kapi‘olani, 31. joulukuuta 1834 Hilo, Havaijin kuningaskunta – 24. kesäkuuta 1899 Waikiki, Honolulu) oli Havaijin kuningatar kuningas Kalākauan valtakaudella, ja teki myös merkittäviä tekoja havaijilaisten terveydenhuollon eteen.
Nimi Kapi‘olani tarkoittaa kutakuinkin "taivaan kaari".
Tausta ja perhe

Kapi‘olanin vanhemmat olivat päällikkö Kūhiō ja Kinoiki, joka oli kuningas Kaumualiʻin tytär.
Vuonna 1852 Kapi‘olani saapui Honoluluun, jossa hän meni naimisiin Bennett Nāmākēhān kanssa. Nāmākēhā oli päällikön asemassa ja kuningatar Emman setä, minkä johdosta Kapi‘olanille annettiin päävastuu kruununprinssi Albert Kamehamehan hoidosta. Kapi‘olani ja Emma eivät väitetysti tulleet toimeen keskenään kuningatar syytti Kapi‘olania poikansa kuolemasta vain 4-vuotiaana. Naisten välinen kirjeenvaihto Albertin kuoleman jälkeen oli kuitenkin toisiaan kunnioittavaa, minkä katsotaan olevan merkki anteeksiannosta.
Kapi‘olani ja Nāmākēhā yrittivät saada lasta, mutta raskaus päättyi keskenmenoon ja liitto jäi lapsettomaksi. Kapi‘olani jäi leskeksi vuonna 1857, kun Nāmākēhā sairastui ja kuoli merimatkalla Kiribatille.
Kun Havaijin kirkko perustettiin vuonna 1862, Kapi‘olani liittyyi siihen ja kääntyi anglikaaniksi.
Havaijin kuningatar

Jäätyään ensimmäistä kertaa leskeksi Kapi‘olani tutustui nuoreen päällikkösukua edustavaan Kalākauaan. Pari sai osakseen juoruja, joiden mukaan Kalākaua, jonka nousua kuninkaaksi ei osattu tuossa vaiheessa vielä edes kuvitella, olisi nainut "paljon vanhemman" lesken vain kohottaakseen omaa statustaan. Todellisuudessa Kapi‘olani oli vain 11 kuukautta vanhempi. Tosin kuin Kalākaua, Kapi‘olani ei osannut sujuvaa englantia ja turvautui usein tulkkeihin. Kalākaua ja Kapi‘olani menivät naimisiin vuonna 1863. Parille ei koskaan syntynyt lapsia.
Kun kuningas Lunalilo kuoli ilman perillisiä, Havaijin perustuslain mukaan seuraava kuningas valittaisiin vaaleilla aateliston keskuudesta. Kalākaua voitti vaalit vuonna 1874, minkä johdosta Kapi‘olani nousi tämän kuningattareksi.
Kapi‘olani ei osallistunut miehensä maailmanympärimatkalle vuonna 1881.
Kuningattarena Kapi‘olani päätti omistautua hyväntekeväisyydelle. Vuonna 1884 hän tapasi leprapotilaita ja näiden omaisia Molokailla yhdessä Lili‘uokalanin kanssa organisoituaan näille vaatekeräyksen. Seuraavana vuonna hän avasi leprasta kärsivien henkilöiden terveille lapsille tarkoitetun tyttökodin.
Vuonna 1887 Kapi‘olani osallistui Isossa-Britanniassa kuningatar Viktorian valtaannousun 50-juhlavuotta. Englantilaisen lehdistön mukaan kuningattaren englannin kieli oli "kömpelöä", ja tämä joutuikin turvautumaan kälynsä Lili‘uokalanin tulkkausapuun. Vierailun aikana hän tutustui myös englantilaisten operoimiin sairaaloihin ja orpokoteihin, jotka tarjosivat hoitoa huonommassa asemassa oleville naisille ja lapsille. Tämän innoittamana Kapi‘olani alkoi kerätä rahaa vastaavan hoitolaitoksen perustamiseen Havaijille, ja vuonna 1890 hän avasi Kapiʻolani Maternity Home -sairaalan (nyk. Kapiʻolani Medical Center for Women and Children).
Lokakuussa 1890 Kapi‘olani kirjoitti rakkauslaulun ("Ka Ipo Lei Manu") miehelleen, joka oli jo ehtinyt lähteä Yhdysvaltoihin lomalle hoitamaan huonoa oloaan. Kalākaua kuitenkin kuoli San Franciscossa eikä koskaan päässyt kuulemaan vaimonsa kirjoittamaa laulua.
Kapi‘olani kuoli vuonna 1899 Waikikilla sijaitsevassa vaatimattomassa kodissaan.
Kunnianosoitukset

Kapi‘olanin kuninkaallista ritarikuntaa ei ole nimetty Kapi‘olanin mukaan, vaikka sen perustikin hänen miehensä. Ritarikunta on nimetty Kapi‘olani Suuren mukaan, joka tuki kristinuskon leviämistä Havaijilla uskonnon saavuttua saarille.
Havaijin yliopiston alainen Kapi‘olani Community College sen sijaan on nimetty kuningattaren mukaan ja se on ainoa Havaijin yliopiston kampus, joka on nimetty henkilön mukaan.
Kamehameha I:n kuninkaallinen ritarikunta (Havaiji, 1879)
Kalākauan kuninkaallinen ritarikunta (Havaiji, 1879)
Havaijin kruunun kuninkaallinen ritarikunta (Havaiji, 1883)
Kapi‘olanin kuninkaallinen ritarikunta (Havaiji, 1883)
Arvokkaan kruunun ritarikunta (Japani, 1890)
Pyhän Savan ritarikunta (Serbian kuningaskunta, 1881)
Takovon ristin ritarikunta (Serbian kuningaskunta, 1881)
Lähde:
Acheiropoíitoksen kirkko

| Panagía Acheiropoíitoksen kirkko Ναός Παναγίας Αχειροποιήτου |
| --- | --- |
 Acheiropoíitoksen kirkko.
Sijainti:  Thessaloniki, Kreikka
Koordinaatit:  40°38′06″N, 22°56′53″E
Kirkkokunta:  Kreikan ortodoksinen kirkko
Hiippakunta:  Thessalonikin hiippakunta
Rakentamisvuosi:  n. 450–475
Tyylisuunta:  bysanttilainen
 Osa Unescon maailmanperintökohdetta Thessalonikin varhaiskristilliset ja bysanttilaiset muistomerkit 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Panagía Acheiropoíitoksen kirkko (kreik. Ναός Παναγίας Αχειροποιήτου, Naós Panagías Acheiropoiítou) on bysanttilaisaikainen kirkko Thessalonikissa Kreikassa. Se kuuluu Thessalonikin varhaiskristillisiin ja bysanttilaisiin muistomerkkeihin, jotka ovat Unescon maailmanperintökohde.
Acheiropoíitoksen kirkko sisältä.
Kirkko on rakennettu noin vuonna 450–475 varhaisemman roomalaisen kylpylän paikalle. Osa kylpylästä jatkoi toimintaansa kirkon vieressä. Kirkko on saanut nimensä siellä säilytetystä Neitsyt Marian käsittä tekemättömästä (akheiropoietos) ikonista. Kirkkorakennusta on muutettu ja laajennettu 600-luvulla sekä 1300–1400-luvuilla. Osmanivallan aikana rakennus toimi moskeijana ja se tunnettiin nimellä Eskin moskeija (”Vanha moskeija”).
Kirkko on malliltaan tyypillinen varhaiskristillinen kolmelaivainen basilika. Se on koristeltu seinämaalauksin ja mosaiikein.
Aiheesta muualla

Kuvia tai muita tiedostoja aiheesta Panagía Acheiropoíitoksen kirkko Wikimedia Commonsissa
Alejandro Sanz

Alejandro Sanz
Alejandro Sánchez Pizarro (s. 18. joulukuuta 1968 Madrid) tunnetaan Alejandro Sanzina popin ja balladien laulajana. Sanz aloitti uransa 1991 levyllä Viviendo deprisa. Hänen kolmas albuminsa Más (1997) julkaistiin kansainvälisesti, ja sitä myytiin kolme miljoonaa kappaletta Espanjassa. Vuonna 2005 hän teki Shakiran kanssa kappaleen La tortura.
Alejandro Scopelli

Alejandro Scopelli vuonna 1931.
Alejandro Scopelli (12. toukokuuta 1908 La Plata, Buenos Airesin maakunta, Argentiina – 23. lokakuuta 1987) oli argentiinalainen jalkapalloilija ja valmentaja. Pelipaikaltaan hän oli hyökkääjä. Hänellä oli myös Italian kansalaisuus.
Scopelli edusti pelaajaurallaan muiden muassa AS Romaa, Racing Clubia ja Benficaa. Hän pelasi yhteensä 63 Serie A -ottelua, joissa hän teki 24 maalia. Argentiinan A-maajoukkueessa Scopelli debytoi heinäkuussa 1930 ja teki joukkueessa 4 maalia pelattuaan 8 ottelua. Italian A-maajoukkueessa hän taas debytoi helmikuussa 1935 ja pelasi joukkueessa ottelun. Hän voitti Argentiinan kanssa Copa Américan kaudella 1936–1937 ja oli joukkueen kokoonpanossa vuoden 1930 maailmanmestaruuskilpailuissa.
Valmentajana Scopelli saavutti kahdesti Messukaupunkien cupin voiton Valencian kanssa, jota hän valmensi 28 ottelussa. Hän voitti myös Copa MX:n kahdesti kausina 1963–1964 ja 1964–1965 valmennettuaan Club Américaa. Lisäksi hän voitti Chilen mestaruuden kaudella 1966–1967 valmennettuaan CF Universidad de Chileä. Valmentajana hän edusti myös monia muita joukkueita, kuten Granadaa, Celta Vigoa ja Sportingia.
Achelóos (kunnallisyksikkö)

| Achelóos Αχελώος |
| --- | --- |
 Kunnallisyksikön sijainti
 Achelóos
 Koordinaatit: 39°13′N, 21°25′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Kardítsa
Kunta:  Argithéa
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  230203
Väkiluku (2011):  1 168
Aikavyöhyke:  UTC+2
 – Kesäaika:  UTC+3
Rekisterikilpi:  KA
Infobox OKVirheellinen NIMI-arvo: 
Achelóos (kreik. Αχελώος; myös Ahelóos; virallisesti Δημοτική Ενότητα Αχελώου, Dimotikí Enótita Achelóou) on yksi Argithéan kunnan kunnallisyksiköistä ja entinen itsenäinen Kreikan kunta. Se sijaitsee Kardítsan alueyksikössä Thessalian alueella. Kunnallisyksikön väkiluku on 1 168 (vuonna 2011).
Achelóoksen kunnallisyksikkö käsittää Argithéan kunnan lounaisosan Píndos-vuoristossa kunnallisyksikölle nimen antaneen Achelóos-joen yläjuoksun varrella. Kunnallisyksikön suurin asutus on Vragkianán kylä. Achelóos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Argithéan kuntaan yhdessä Anatolikí Argithéan kanssa, jolloin se muuttui uuden kunnan kunnallisyksiköksi.
Kunnallisyksikön osat

Achelóoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Argýri | Argýri (Argýrio) | 115 |
| Argýri | Makrýkampos | 52 |
| Argýri | Megáli Pétra | 60 |
| Katafýlli | Ardánovo | 28 |
| Katafýlli | Katafýlli | 44 |
| Katafýlli | Kellária | 48 |
| Katafýlli | Práva | 42 |
| Katafýlli | Sykiá | 35 |
| Katafýlli | Taxiárchis | 34 |
| Márathos | Márathos | 117 |
| Márathos | Márathos V' (Márathos II) | 33 |
| Márathos | Melánydro | 58 |
| Vragkianá | Déndros | 50 |
| Vragkianá | Grimpianá | 84 |
| Vragkianá | Neochória | 91 |
| Vragkianá | Noúles | 23 |
| Vragkianá | Plágia | 4 |
| Vragkianá | Rógkia | 98 |
| Vragkianá | Vragkianá | 134 |
| Vragkianá | Xerákia | 18 |
Yhteensä: 1 168
Aleksi Sillanpää

Aleksi Sillanpää (s. 8. tammikuuta 1981 Turku) on suomalainen pikajuoksija.
Sillanpää voitti 200 metrin juoksun Suomen mestaruuden Seinäjoella vuonna 1999 (aika 21,34).
Seuratasolla Sillanpää edustaa Turun Weikkoja. Häntä ovat valmentaneet Heikki Lehti (–2003) ja Aarno Niemi (2004–).
Aleksi Siltala

Kimmo Markus Aleksi Siltala (s. 10. lokakuuta 1963 Helsinki) on suomalainen kirjankustantaja, koulutukseltaan valtiotieteiden maisteri.
Siltala valmistui valtiotieteiden maisteriksi Helsingin yliopistosta vuonna 1982. Hän työskenteli WSOY:ssä mainostoimittajana (1990–1994), kustannustoimittajana (1994–2000) ja kustannuspäällikkönä (2000–2008). Hän perusti vuonna 2008 veljensä Touko Siltalan kanssa kustantamo Siltalan ja on toiminut yhtiön hallituksen puheenjohtajana.
Kapitolias

| Kapitolias> Καπιτωλιάς Capitolias |
| --- | --- |
 Kapitoliaan arkeologista aluetta.
Sijainti
 Kapitolias
Koordinaatit:  32°35′55″N, 35°51′30″E
Valtio:  Jordania
Paikkakunta:  Beit Ras, Irbid
Historia
Tyyppi:  kaupunki
Ajanjakso:  n. 97/98 jaa.–
Huippukausi:  100-luku jaa.
Kulttuuri:  antiikki varhaiskeskiaika
Valtakunta:  Rooman valtakunta Bysantin valtakunta
Alue:  Peraia, Palestiina
Pinta-ala:  1,25 km²
Aiheesta muualla
  Kapitolias Commonsissa 
Infobox OKNimi-testi OK: 
Kapitolias (m.kreik. Καπιτωλιάς, Kapitōlias, lat. Capitolias) oli antiikin aikainen kaupunki Palestiinassa nykyisen Jordanian alueella. Se oli yksi Dekapoliin kaupungeista. Kaupunki sijaitsi nykyisen Beit Rasin paikalla noin viisi kilometriä pohjoiseen nykyisestä Irbidistä.
Kapitoliasta on usein pidetty samana kaupunkina kuin myös Dekapoliin kaupunkeihin luettu Dion, joka sijoitetaan nykyisin kuitenkin eri paikkaan Tell al-Ashariin. Kapitoliasta on esitetty myös samaksi kaupungiksi kuin Rafana.
Maantiede

Kapitolias sijaitsi Peraiassa tai Koile-Syyriassa Gadaran ja Adra(h)an (nyk. Daraa) välillä. Itinerarium Antonini Augustissa se on sijoitettu Gadaran ja Damaskoksen väliselle tielle noin 16 roomalaista mailia Gadarasta, saman verran Adraasta ja 38 mailia Neuesta. Kaupunki esiintyy myös Tabula Peutingerianassa. Kapitoliaan alue rajautui pohjoisessa Abilan alueeseen, luoteessa Gadaran alueeseen ja etelässä Pellan alueeseen.
Historia

Kapitoliaan kaupunki, tai roomalaisittain Capitolias, perustettiin roomalaisella kaudella, ja näin se oli myöhempi tulokas Dekapoliin kaupunkien joukossa. Kaupungin tarkkaa perustamisvuotta tai perustajaa ei tunneta. Perustaminen ajoitetaan kuitenkin noin vuoteen 97/98 jaa. eli joko Nervan tai Trajanuksen aikaan. Kaupungin paikalla oletetaan kuitenkin olleen asutus jo aiemmin, jolloin kysymys olisi uudelleenperustamisesta. Alue kuului aiemmin Abilan kaupungin alaisuuteen. Uusi kaupunki nimettiin Juppiter Capitolinuksen mukaan. Toisaalta nimeä on arveltu myös roomalaiseksi muunnelmaksi paikan vanhemmasta seemiläisestä nimestä. Kaupunki esiintyy juutalaisissa lähteissä nimellä Beit Reisha.
Monet Kapitoliaan asukkaat palvelivat alun perin Rooman armeijassa. Toisaalta kaupungissa oli paljon hellenisoitunutta eli kreikkalaistunutta seemiläistä väestöä. Kaupunki löi omaa rahaa perustamisestaan keisari Macrinuksen aikaan saakka. Kapitoliaan suurinta kukoistuskautta oli 100-luvun jälkimmäinen puoli.
Myöhäisellä roomalaisella ja varhaisella bysanttilaisella kaudella Kapitolias oli osa Palaestina secundaa. Tuolloin kaupungissa oli piispanistuin, ja sen piispat mainitaan kirkolliskokouksissa 300–500-luvuilla. Varhaisella arabikaudella ja mahdollisesti jo aiemmin Beit Ras tunnettiin viinistään. Kaupungin merkitys väheni 800-luvulta lähtien, vaikkakaan sitä ei hylätty täysin.
Arkeologiset tutkimukset alueella alkoivat 1960-luvulla ja laajemmin 1980-luvulla.
Rakennukset ja löydökset

Kapitolias oli ympäröity muureilla, joiden sisäpuolelle jäi noin 125 hehtaarin kokoinen alue. Muurien reitti voidaan jäljittää lähes kauttaaltaan. Muihin löydöksiin lukeutuvat muun muassa pylväin reunustetun kadun, roomalaisen teatterin sekä roomalainen sotilashautausmaan jäänteet. Kaupungin tärkein temppeli oli omistettu sen nimikkojumalalle Juppiter Capitolinukselle. Kristillisellä ajalla kaupungissa oli useita kirkkoja, joista yksi on löydetty.
Aiheesta muualla

Kuvia tai muita tiedostoja aiheesta Kapitolias Wikimedia Commonsissa
Kapitoliaan teatterin rauniot.
Alfonso Márquez

| Alfonso Márquez> Henkilötiedot |
| --- | --- |
Koko nimi:  Alfonso R. Márquez
Syntynyt: 29. maaliskuuta 1938 Zamboanga, Filippiinien kansainyhteisö
Kuollut: 15. huhtikuuta 2020 (82 vuotta)
Kansalaisuus:   Filippiinit
Koripalloilija
Lempinimi:  Boy
Pituus:  183 cm
Paino:  76 kg
Maajoukkueet
:   Filippiinit
Aiheesta muualla
FIBA
Alfonso R. ”Boy” Márquez (29. maaliskuuta 1938 Zamboanga, Flilippiinien kansainyhteisö – 15. huhtikuuta 2020) oli filippiiniläinen koripalloilija.
Márquez pelasi Filippiinien miesten maajoukkueessa muun muassa kesäolympialaisissa Roomassa 1960 ja Méxicossa 1968 sekä Chilen MM-kilpailuissa 1959. Márquez kuoli 82-vuotiaana 15. huhtikuuta 2020.
Aiheesta muualla

Alfonso Márquez Bio, Stats, and Results Olympics at Sports-Reference.com (englanniksi)
Alfonso Márquez Kansainvälinen olympiakomitea. (englanniksi)
Aleksi Seppänen

Aleksi Matias Seppänen (s. 8. marraskuuta 1978 Oulu) on suomalainen tanssija ja tanssinopettaja.
Seppänen on voittanut kolme kertaa vakiotanssien Suomen-mestaruuden yleisessä champion-luokassa, vuosina 2000–2002 Sanna-Maria Räisäsen kanssa, ja kahdesti saman sarjan SM-hopeaa, vuonna 1999 Räisäsen ja vuonna 2003 Laura Haapaniemen kanssa. Alemmissa ikäluokissa hän voitti seitsemän Suomen-mestaruutta, kaksi vakiotansseissa ja viisi 10-tanssissa. Ammattilaisurallaan Seppänen on ollut kahdesti vakioiden SM-hopealla, vuosina 2008 ja 2009 Elina Kataisen kanssa, ja kerran SM-pronssilla, vuonna 2010 Mona Redsvenin kanssa.
Seppänen on ollut monena vuonna mukana MTV3-kanavan ohjelmassa Tanssii tähtien kanssa. Vuonna 2007 Seppäsen parina toimi laulaja Mariko Pajalahti, jonka kanssa voitti kilpailun, ja vuonna 2008 aerobic-urheilija Tuuli Matinsalo, jonka kanssa sijoittui kolmanneksi. Viidennellä kaudella, vuonna 2010, hänen parinsa oli kuuluttaja Maria Jungner ja kahdeksannella kaudella, vuonna 2013, laulaja Mariska.  Syksyllä 2019 hänen oppilaansa oli laulaja-lauluntekijä Jannika B, ja pari sijoittui finaalissa toiseksi yleisöäänestyksen perusteella (tuomaripisteitä saman verran kuin voittajaparilla). Syksyllä 2021 neljännellätoista kaudella hänen parinsa oli videobloggaaja Sita Salminen. He putosivat kisasta kuudensina.
Seppäsellä on yksi lapsi (s. 2008) entisen avopuolisonsa, näyttelijä Tiina Lymin kanssa.
Adrienne Clarkson

| Adrienne Clarkson |
| --- | --- |

Kanadan kenraalikuvernööri
 1999–2005  
Edeltäjä:  Romeo LeBlanc
Seuraaja:  Michaëlle Jean
Henkilötiedot
Syntynyt: 10. helmikuuta 1939 (ikä 85) Hongkong
Tiedot
 Nimikirjoitus
Aiheesta muualla
adrienneclarkson.com
Adrienne Louise Clarkson (s. 1939) on kanadalainen toimittaja ja poliitikko, joka toimi Kanadan kenraalikuvernöörinä vuosina 1999–2005. Hänet valittiin tehtävään ilman aiempaa poliittista tai sotilasuraa. Ennen valintaansa hän oli toiminut toimittajana sekä sanomalehdistössä että televisiossa. Kenraalikuvernöörin tehtävän jälkeen hän perusti kansalaisjärjestön joka auttaa maahanmuuttajia kotoutumisessa.
Alcázar de San Juan

| Alcázar de San Juan |
| --- | --- |

 Alcázar de San Juan
 Koordinaatit: 39°24′20″N, 3°12′20″W 
Valtio:  Espanja
Itsehallintoalue:  Kastilia-La Mancha
Maakunta:  Ciudad Real
Hallinto:  
 – Hallinnon tyyppi:  Kaupunki
Pinta-ala:  
 – Kokonaispinta-ala:  666,78 km²
Väkiluku (1.1.2016):  30 967
Infobox OKVirheellinen NIMI-arvo: 
Alcázar de San Juan on kaupunki Kastilia-La Manchan itsehallintoalueella Espanjassa. Kaupungin asukasluku oli 30 967 vuonna 2016.
Alcázar de San Juan on perinteinen La Manchan alueen kaupunki. Keskusta sijaitsee Santa María -aukion (Plaza Santa María) ympärillä.
Kaupungin lähiseudulta on löydetty merkkejä pronssikauden ajan asutuksesta. Ilmeisesti alueella on sijainnut keltiberien leirejä ennen roomalaisten tuloa. Jotkut historioitsijat uskovat, että kaupungin paikalla sijaitsi alun perin ennen roomalaisaikaa paikkakunta nimeltä Alces, jonka Tiberius Sempronius Gracchus valloitti, kun seutu liitettiin Rooman valtakuntaan.
Kaupungissa on säilynyt mosaiikkeja roomalaisajalta 100- ja 200-luvulta. Arkeologisten kaivausten perusteella on todettu, että visigoottien valtakauden lopulla kylä alkoi kehittyä pieneksi kaupungiksi.
Museo del Hidalgossa, joka sijaitsee vanhassa 1500-luvun aatelistalossa, voi tutustua niiden hidalgojen elämään, jotka innoittivat Miguel Cervantesia kirjoittamaan Don Quijotesta.
Kuvia

Kaupungintalo
Iglesia de San Francisco
Casa de Don Oliverio Martínez y Mier
Parque Alces
Iglesia de Santa María la Mayor ja Cervantesin patsas.
Roomalaisajan jäännöksiä (Conjunto Palacial del Gran Prior)
Torreón de Don Juan José de Austria, v. 1237 (Conjunto Palacial del Gran Prior)
Capilla de San Juan Bautista (Conjunto Palacial del Gran Prior)
Aiheesta muualla

Kuvia tai muita tiedostoja aiheesta Alcázar de San Juan Wikimedia Commonsissa
Alejandro Solalinde

Alejandro Solalinde 2012.
Alejandro Solalinde Guerra (s. 19. maaliskuuta 1945 Texcoco, Meksiko) on meksikolainen katolilaispappi. Hän on tullut tunnetuksi siirtolaisten auttamistyöstään Meksikossa.
Alejandro Solalinde on perustanut vuonna 2007 Hermanos en el Camino -turvakodin ja toimii sen johtajana. Turvakodissa käy vuosittain noin 50 000 siirtolaista, joille tarjotaan ruokaa, suojaa, terveydenhoitoa ja keskusteluseuraa. Hän on saanut palkintoja maahanmuuttajien hyväksi tekemästään työstä ja ihmisoikeusjärjestö Desarrollo Social Sin Fronteras on esittänyt hänelle Nobelin rauhanpalkintoa.
Dokumentaristi Alejandra Islas on tehnyt Solalinden toiminnasta vuonna 2012 valmistuneen dokumenttielokuvan El Albergue.
Aiheesta muualla

Isä Solalinde Amnestyn sivuilla (Arkistoitu – Internet Archive)
Alejandro Solalinden haastattelu Yle Radio 1:n Kultakuume-ohjelmassa 11.10.2013
Alfonso Ribeiro

Alfonso Ribeiro vuonna 2011.
Alfonso Lincoln Ribeiro (s. 21. syyskuuta 1971 New York) on yhdysvaltalainen näyttelijä ja tanssija. Hänen vanhempansa ovat kotoisin Trinidad ja Tobagosta.
Ribeiro aloitti uransa hyvin varhain ja saavutti jo vuonna 1983 menestystä Broadway-musikaalissa The Tap Dance Kid. Hän esiintyi myös punatakkisena poikana Michael Jacksonin Pepsi Generation -mainoksessa vuodelta 1984. Parhaiten hänet tunnetaan Carlton Banksin roolista televisiosarjassa Bel-Airin prinssi.
Vuonna 2002 Ribeiro meni naimisiin Robin Staplerin kanssa ja sai tyttären nimeltä Sienna. Pari erosi neljä vuotta myöhemmin. Samana vuonna hän voitti Celebrity Duets -laulukilpailun.
Ribeiro juontaa nykyäänmilloin? Amerikan hauskoja kotivideoita.[lähde? ]
Aiheesta muualla

Alfonso Ribeiro Internet Movie Databasessa. (englanniksi)
Alfonso Signorini

| Alfonso Signorini |
| --- | --- |

Henkilötiedot
Syntynyt: 7. huhtikuuta 1964 (ikä 60) Milano, Italia
Kansalaisuus:   Italia
Ammatti:  televisiojuontaja, radiojuontaja
Alfonso Signorini (s. 7. huhtikuuta 1964 Milano) on italialainen televisio- ja radiojuontaja.